  Виталий Пронин Ужрадэ пыриськизы Правительстволэн председателез Ярослав Семёнов, Ижкарысь механической заводысь валтӥсь инженер-конструктор Владимир Ярыгин, Михаил Калашниковлэн нылыз но фондэзлэн кивалтӥсез Елена Калашникова, Кун Думаысь депутат Андрей Исаев, Афганистанын, Чечняын ожмаськем ветеранъёс, военной огазеяськонъёслэн ёзчиосыз. Туспуктэм udmurt.ru сайтысьОружейниклэн нуналаз сиё-дано каро ож тӥрлыкез лэсьтӥсь конструкторъёсты, заводъёсын ужасьёсты. Сое кылдытыны Михаил Калашников ӵектӥз вал. Ӝытазе Ижкарын Шор площадьын «Любэ» группалэн концертэз луоз. Отысен вань мылкыд карисьёслы ӵекто асьсэ вотэс бамъёсазы #Деньоружейника2021 хэштэген видео поттыны. Тужгес но усто видеоез лэсьтэм мурт Волгоградэ Мамаев курганэ ветлыны кузьым утоз. УД Теги: оружейник  